Nicoline:No Suitcase (2016): 

Og der kom svaret til Knut Anders – Nicoline med sin debutsingel, med live-premiere foran nær en million mennesker. 
Det kan man kalle å ta sjanser! 
Synd da, at låten befinner seg i et kommersielt landskap hvor du skal ha større særegenheter ved artistpersonen enn hva Nicoline viser her; følelsene i dette bidraget er dessverre dusinvare, i skarp motsetning til hva Nicoline har vist tidligere i Stjernekamp. 
Det siste årets mest overraskende internasjonale suksess, Seeb (Simen Eriksrud og Espen Berg), har kommet opp med en lett fløtekaramell av en pop-låt, men mye kan ennå gjøres med fremføringen av den. 
